Ινομυαλγία

Ως **ινομυαλγία** αναφέρεται μια μορφή ρευματισμού και πιο συγκεκριμένα εξωαρθρικού ρευματισμού καθώς αφορά πόνο στους μυς και όχι στις αρθρώσεις. Ο πάσχων από ινομυαλγία υποφέρει από διάχυτο μυοσκελετικό πόνο καθώς οι μύες, τένοντες και ινώδεις ιστοί παρουσιάζουν άλγος, που συνυπάρχει με κόπωση και διαταραχές ύπνου. Ο πόνος της ινομυαλγίας μπορεί να εμφανισθεί ως άλγος, δυσκαμψία, πρήξιμο, μυρμήγκιασμα, αίσθημα ηλεκτρισμού, κάψιμο, αδυναμία κ.ο.κ.

Παρουσιάζεται επίσης τοπικής ευαισθησία σε συγκεκριμένες περιοχές του σώματος.
Στον ασθενή με ΙΝΜ, ο βαθύς ύπνος (στάδιο IV της nonREM), διακόπτεται από άλφα κύματα (RΕΜ φάση: κύματα αφύπνισης) με αποτέλεσμα το σώμα να μη χαλαρώνει και ο ύπνος να μην ανανεώνει.

*Άλλα συμπτώματα που μπορεί να συνυπάρχουν:*

* Δυσανεξία στο κρύο ή στη ζέστη
* Σύνδρομο ευερέθιστου εντέρου
* Διαταραχές των γνωσιακών λειτουργιών (μνήμη, λόγος, διανοητική διαύγεια)
* Σύνδρομο χρόνιας κόπωσης (ΣΧΚ)
* Κεφαλαλγία
* Επώδυνα σύνδρομα μυοπεριτοναϊκού πόνου

## Διάγνωση

Το 1990, το Αμερικανικό Κολέγιο Ρευματολογίας καθιέρωσε τα διαγνωστικά κριτήρια της λεγόμενης «αόρατης» μέχρι τότε πάθησης, ως εξής:

* Ιστορικό διάχυτου άλγους, που διαρκεί τουλάχιστον 3 μήνες, και αφορά και στα τέσσερα τεταρτημόρια του σώματος και στον αξονικό σκελετό
* Ύπαρξη 11 - 18 ευαίσθητων σημείων (tender points) όπου όποια πίεση βάρους 4 κιλών προκαλεί πόνο

## Ενημέρωση

Η ινομυαλγία είναι μια πάθηση η οποία δεν είναι ορατή και συνήθως δεν γίνεται αντιληπτή από το περιβάλλον του ασθενούς.

Το άτομο με ινομυαλγία αντιμετωπίζεται με δυσπιστία και σκεπτικισμό και/ή θεωρείται ως τεμπέλης και υπερβολικός από το περιβάλλον του και ενίοτε από επαγγελματίες της υγείας, γεγονός το οποίο προσθέτει επιπλέον ψυχολογικό και σωματικό πόνο.

Ως εκ τούτου συνήθως ταλαιπωρείται αρκετά χρόνια προτού λάβει τη σωστή διάγνωση.

**Η ημέρα ενημέρωσης και ευαισθητοποίησης για την ινομυαλγία είναι η 12η Μαϊου.**

## Αιτιολογία

Η ΙΝΜ περιγράφεται ως σύνδρομο καθώς δεν είναι γνωστή η αιτία εκδήλωσής της. 
Για την εμφάνιση της νόσου, μπορεί να ευθύνονται περιβαλλοντικοί, γενετικοί ή/και ψυχολογικοί παράγοντες.

Η ΙΝΜ ονομάζεται *πρωτοπαθής* όταν δε συνοδεύεται από άλλες παθήσεις και *δευτεροπαθής* σε περιπτώσεις όπου προϋπάρχει άλλη πάθηση όπως: ρευματοειδής αρθρίτιδα, οστεοαρθρίτιδα, Συστηματικός ερυθηματώδης λύκος, Σύνδρομο Sjogren κ.α.

Έρευνες σε ασθενείς με ΙΝΜ έχουν δείξει:
* Δυσλειτουργία νευροδιαβιβαστών και μεταβολές στην νευροενδοκρινική δραστηριότητα. 
* Χαμηλότερα επίπεδα των νευροδιαβιβαστών σεροτονίνη και νοραδρεναλίνη που σχετίζονται με την αντίληψη του πόνου, ρύθμιση του ύπνου, διάθεση, άγχος
* Ιδιαίτερα υψηλή συγκέντρωση στο εγκεφαλονωτιαίο υγρό ασθενών, της ουσίας Ρ που ευθύνεται με τη σειρά της για τη μεγιστοποίηση του πόνου και την υπεραισθησία του δέρματος και των μυών, όσον αφορά στα επώδυνα ερεθίσματα.

## Διαφορική διάγνωση

Από το 2009, δύο στα τρία άτομα που ένας ρευματολόγος τους λέει ότι πάσχουν από ινομυαλγία μπορεί να έχουν κάποια άλλη πάθηση. Η ινομυαλγία θα μπορούσε να διαγνωσθεί λανθασμένα σε περιπτώσεις πρώιμων αδιάγνωστων ρευματικών παθήσεων όπως η προκλινική ρευματοειδής αρθρίτιδα, τα πρώιμα στάδια φλεγμονώδους σπονδυλοαρθρίτιδας,  ρευματική πολυμυαλγία, σύνδρομο μυοπεριτονιακού πόνου και η σύνδρομο υπερκινητικότητας.

Οι Νευρολογικές ασθένειες με σημαντική συνιστώσα του πόνου περιλαμβάνουν την σκλήρυνση κατά πλάκας, τη νόσο του Πάρκινσον και την περιφερική νευροπάθεια. Άλλες ιατρικές ασθένειες που πρέπει να αποκλειστούν είναι ενδοκρινική νόσος ή μεταβολική διαταραχή (υποθυρεοειδισμός, υπερπαραθυρεοειδισμός, ακρομεγαλία, ανεπάρκεια βιταμίνης D), γαστρεντερική νόσος (κελιακή και μη-κελιακή ευαισθησία στη γλουτένη), μολυσματικές ασθένειες (νόσος του Lyme, ηπατίτιδα C και ασθένεια ανοσοανεπάρκειας) και τα αρχικά στάδια μιας κακοήθειας όπως το πολλαπλό μυέλωμα, μεταστατικός καρκίνος και λευχαιμία/λέμφωμα.

Άλλες συστηματικές, φλεγμονώδεις, ενδοκρινικές, ρευματικές, λοιμώδεις και νευρολογικές διαταραχές μπορεί να προκαλέσουν συμπτώματα που μοιάζουν με ινομυαλγία, όπως ο συστηματικός ερυθηματώδης λύκος, το σύνδρομο Sjögren, αγκυλοποιητική σπονδυλίτιδα, σύνδρομα Ehlers-Danlos, ψωριασική πολυενθεσίτιδα, σύνδρομο συμπίεσης νεύρων (όπως το σύνδρομο καρπιαίου σωλήνα) και βαριά μυασθένεια. Επιπλέον, διάφορα φάρμακα μπορούν επίσης να προκαλέσουν πόνο (στατίνες, αναστολείς αρωματάσης, διφωσφονικά και οπιοειδή).

Η διαφορική διάγνωση γίνεται κατά τη διάρκεια της αξιολόγησης με βάση το ιατρικό ιστορικό, τη φυσική εξέταση και τις εργαστηριακές εξετάσεις του ατόμου.

Το ιστορικό του ασθενούς μπορεί να δώσει κάποιες ενδείξεις για τη διάγνωση της ινομυαλγίας. Ένα οικογενειακό ιστορικό πρώιμου χρόνιου πόνου, ένα παιδικό ιστορικό πόνου, μια εμφάνιση ευρέως πόνου μετά από σωματικό ή/και ψυχοκοινωνικό στρες, μια γενική υπερευαισθησία στο άγγιγμα, οσμή, θόρυβο, γεύση, υπερεπιφυλακτικότητα και διάφορα σωματικά συμπτώματα (γαστρεντερικό, ουρολογία, γυναικολογία, νευρολογία), αποτελούν παραδείγματα αυτών των σημάτων 

Οι εκτεταμένες εργαστηριακές εξετάσεις είναι συνήθως περιττές στη διαφορική διάγνωση της ινομυαλγίας. Οι συνήθεις εξετάσεις που διενεργούνται περιλαμβάνουν γενική αίματος, ολοκληρωμένο μεταβολικό πάνελ, ρυθμός καθίζησης ερυθροκυττάρων, C-αντιδρώσα πρωτεΐνη και εξέταση λειτουργίας θυρεοειδούς.
## Αγωγή

Η ινομυαλγία είναι ένα χρόνιο νόσημα με χρόνιο άλγος, διαταραχές ύπνου και κόπωση. Η ινομυαλγία έχει εξάρσεις και υφέσεις και ο κάθε ασθενής το βιώνει εντελώς διαφορετικά και σε διαφορετικό βαθμό. 
Δεν υπάρχει θεραπεία και η σωστή αγωγή γίνεται πάντα σε προσωπική βάση.

*Η αγωγή μπορεί να περιλαμβάνει:*

* Αντιεπιληπτικά (αναλγητικά φάρμακα) 
* Τρικυκλικά σκευάσματα (αντικαταθλιπτικά σε μικρή δόση)
* Ασκήσεις ενδυνάμωσης (περπάτημα, αερόβια γυμναστική, κολύμπι)

Μέχρι σήμερα ο FDA (οργανισμός των ΗΠΑ, αντίστοιχος με τον ελληνικό ΕΟΦ) έχει εγκρίνει τρία φάρμακα για την ινομυαλγία:

* Πρεγκαμπαλίνη (Lyrica)
* Ντουλοξετίνη (Cymbalta) 
* Savella (Ιανουάριο 2009)

Το *Lyrica* ανήκει στην κατηγορία των αντιεπιληπτικών φαρμάκων.
Το *Cymbalta* και το *Savella* ανήκει στους αναστολείς της επαναπρόσληψης της σεροτονίνης και της νορεπινεφρίνης (SNRI).

Συμπληρωματικά σε όποια φαρμακευτική αγωγή, η συμβουλευτική θεραπεία, με τη μορφή της γνωστικής/συμπεριφορικής μεθόδου, έχει δείξει πολύ καλά αποτελέσματα. 
Πολλοί επιλέγουν να υιοθετήσουν απλά μια σωστή διατροφή, τεχνικές χαλάρωσης και εναλλακτικές θεραπείες τα αποτελέσματα των οποίων όμως είναι παροδικά (μασάζ, κρανιοιερή θεραπεία, χειροπρακτική, μυοπεριτονιακή θεραπεία).

Έχει αναφερθεί ότι μη-φαρμακολογικές θεραπείες αυξάνουν την ευεξία και την φυσική λειτουργία του σώματος (1). Σήμερα, οι μη-φαρμακολογικές θεραπείες μελετώνται διότι βελτιώνουν τα διαφορετικά συμπτώματα που παρουσιάζονται στην ινομυαλγία (2). Μία εξ αυτών είναι το Γανόδερμα Λούσιντουμ, το οποίο σε ανθρώπινη μελέτη (64 γυναίκες - 6 εβδομάδες) βελτίωσε σημαντικά (p 

## Βιβλιογραφία
* Ελληνικό 'Ιδρυμα Ρευματολογικών Ερευνών
* WebMd
* Δήλωση του Ευρωπαϊκού Κοινοβουλίου σχετικά με την ινομυαλγία
* «Ερμηνεύοντας» τον ιππόκαμπο
* Ινομυαλγία: το μυστήριο του σύγχρονου κόσμου
* Biology and therapy of fibromyalgia. New therapies in fibromyalgia
* 1. Busch AJ, Schachter CL, Overend TJ, Peloso PM, Barber KAR. Exercise for fibromyalgia: A systematic review. Journal of Rheumatology 2008; 35(6): 1130-44.
* 2. Shaver JL, Wilbur J, Lee H, Robinson FP, Wang E. Self-Re- ported Medication and Herb/Supplement Use by Women with and without Fibromyalgia. Journal of Womens Health 2009; 18(5): 709-16.
* 3. Nutr Hosp. 2015 Nov 1;32(5):2126-35. doi: 10.3305/nh.2015.32.5.9601. GANODERMA LUCIDUM IMPROVES PHYSICAL FITNESS IN WOMEN WITH FIBROMYALGIA. Collado Mateo D1, Pazzi F2, Domínguez Muñoz FJ3, Martín Martínez JP4, Olivares PR5, Gusi N6, Adsuar JC4 

## Εξωτερικοί σύνδεσμοι

* National Fibromyalgia Association (NFA)
* MayoClinic

## Διαβάστε επίσης
* Ζώντας με ινομυαλγία
* Fibromyalgia Pain Linked To Central Nervous System Dysfunction
* Fibromyalgia Can No Longer Be Called The 'Invisible' Syndrome
* Fibromyalgia Patients Show Decreases In Gray Matter Intensity

Κατηγορία:Μυοσκελετικές παθήσεις
Κατηγορία:Σύνδρομα
Κατηγορία:Ρευματολογία